CELEX: 32007D0137
Language: lv
Date: 2007-02-23 00:00:00
Title: 2007/137/EK: Komisijas Lēmums ( 2007. gada 23. februāris ), ar ko groza Lēmumu 2006/805/EK par klasiskā cūku mēra kontroles pasākumiem Vācijā (izziņots ar dokumenta numuru K(2007) 535) (Dokuments attiecas uz EEZ )

24.2.2007   
            
            
               LV
            
            
               Eiropas Savienības Oficiālais Vēstnesis
            
            
               L 57/25
            
         
      KOMISIJAS LĒMUMS
   
   (2007. gada 23. februāris),
   ar ko groza Lēmumu 2006/805/EK par klasiskā cūku mēra kontroles pasākumiem Vācijā
   (izziņots ar dokumenta numuru K(2007) 535)
   (Dokuments attiecas uz EEZ)
   (2007/137/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
   ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (2), un jo īpaši tās 9. panta 4. punktu,
   tā kā:
   
               (1)
            
            
               Reaģējot uz klasiskā cūku mēra uzliesmojumiem dažās dalībvalstīs, Komisija 2006. gada 24. novembrī pieņēma Lēmumu 2006/805/EK par dzīvnieku veselības kontroles pasākumiem saistībā ar klasisko cūku mēri dažās dalībvalstīs (3). Ar minēto lēmumu noteica dažus klasiskā cūku mēra kontroles pasākumus šajās dalībvalstīs.
            
         
               (2)
            
            
               Vācija informēja Komisiju, ka slimības izplatība dažos Reinzemes-Pfalcas federālās zemes apgabalos ir samazinājusies. Tādēļ Lēmumā 2006/805/EK noteiktie aizsardzības pasākumi minētajām valstīm vairs nav jāpiemēro.
            
         
               (3)
            
            
               Tādēļ Lēmums 2006/805/EK ir attiecīgi jāgroza.
            
         
               (4)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmuma 2006/805/EK pielikumu aizstāj ar šā lēmuma pielikuma tekstu.
   2. pants
   Šis lēmums ir adresēts dalībvalstīm.
   
      Briselē, 2007. gada 23. februārī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 224, 18.8.1990., 29. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2002/33/EK (OV L 315, 19.11.2002., 14. lpp.).
   
      (2)  OV L 395, 30.12.1989., 13. lpp. Direktīvā jaunākie grozījumi izdarīti ar Eiropas Parlamenta un Padomes Direktīvu 2004/41/EK (OV L 157, 30.4.2004., 33. lpp.).
   
      (3)  OV L 329, 25.11.2006., 67. lpp.
   
      PIELIKUMS
      
         
            “PIELIKUMS
            I   DAĻA
            1.   Vācija
            A.   Reinzeme-Pfalcaa
            
                        a)
                     
                     
                        Kreis Ahrweiler: Adenau un Altenahr pašvaldībās;
                     
                  
                        b)
                     
                     
                        
                           Kreis Euskirchen: Obere Kyll un Hillesheim pašvaldībās, Daun pašvaldībā Betteldorf, Dockweiler, Dreis-Brück, Hinterweiler un Kirchweiler apdzīvotās vietas, Kelberg pašvaldībā Beinhausen, Bereborn, Bodenbach, Bongard, Borler, Boxberg, Brücktal, Drees, Gelenberg, Kelberg, Kirsbach, Mannebach, Neichen, Nitz, Reimerath un Welcherath apdzīvotās vietas, Gerolstein pašvaldībā Berlingen, Duppach, Hohenfels-Essingen, Kalenborn-Scheuern, Neroth, Pelm un Rockeskyll apdzīvotās vietas un Gerolstein pilsēta;
                     
                  
                        c)
                     
                     
                        
                           Kreis Bitburg-Prüm: Prüm pašvaldībā Büdesheim, Kleinlangenfeld, Neuendorf, Olzheim, Roth bei Prüm, Schwirzheim un Weinsheim apdzīvotās vietas.
                     
                  B.   Ziemeļreina-Vestfālene
            
                        a)
                     
                     
                        
                           Kreis Euskirchen: Bad Münstereifel, Mechernich, Schleiden pilsētas un apdzīvotas vietas Billig, Euenheim, Euskirchen, Flamersheim, Kirchheim, Kuchenheim, Kreuzweingarten, Niederkastenholz, Palmersheim, Rheder, Roitzheim, Schweinheim, Stotzheim, Wißkirchen (Euskirchen pilsētā), pašvaldības Blankenheim, Dahlem, Hellenthal, Kall un Nettersheim;
                     
                  
                        b)
                     
                     
                        
                           Kreis Rhein-Sieg: Meckenheim un Rheinbach pilsētas, Wachtberg pašvaldība, apdzīvotas vietas Witterschlick, Volmershofen, Heidgen (Alfter pašvaldībā) un apdzīvotas vietas Buschhoven, Morenhoven, Miel un Odendorf (Swisttal pašvaldība);
                     
                  
                        c)
                     
                     
                        
                           Aachen pilsēta: uz ziemeļiem no autoceļa A4, A544 un Bundesstrasse B1;
                     
                  
                        d)
                     
                     
                        Bonnas pilsēta: uz dienvidiem no Bundesstrasse 56 un autoceļa A 565 (no Bonn-Endenich uz Bonn-Poppelsdorf) un uz dienvidrietumiem no Bundesstrasse 9;
                     
                  
                        e)
                     
                     
                        
                           Kreis Aachen: Monschau un Stolberg pilsētas, Simmerath un Roetgen pašvaldības;
                     
                  
                        f)
                     
                     
                        
                           Kreis Düren: Heimbach un Nideggen pilsētas un Hürtgenwald un Langerwehe pašvaldības.
                     
                  2.   Francijā
            Lejasreinas un Mozeles departamenta teritorija uz rietumiem no Reinas un Reinas-Marnas kanāla, uz ziemeļiem no autoceļa A 4 , austrumiem no Sāres upes un uz dienvidiem no robežas ar Vāciju un Holtzheim, Lingolsheim un Eckbolsheim pašvaldības.
            II   DAĻA
            1.   Slovākijā
            rajonu veterinārās un pārtikas pārvalžu (DVFA) teritorijas Trenčín (ko veido Trenčín un Bánovce nad Bebravou rajons), Prievidza (ko veido Prievidza un Partizánske rajons), Púchov (ko veido tikai Ilava rajons), Žiar nad Hronom (ko veido Žiar nad Hronom, Žarnovica un Banská Štiavnica rajons), Zvolen (ko veido Zvolen, Krupina un Detva rajons), Lučenec (ko veido Lučenec un Poltár rajons) un Veľký Krtíš.
            III   DAĻA
            1.   Bulgārija
            visa Bulgārijas teritorija.”